
האגף המוניציפלי

פרוטוקול מספר 26.20 מישיבת מועצת עיר מן המניין
שהתקיימה ביום ג', י' ניסן התשפ״ה, 8/4/2025
 בחדר הישיבות בבניין העירייה

נוכחים ה"ה:  			צביקה ברוט, ויקטור טל, יהודה הרוש, ששון אליהו, אנסטסיה 
סהר שבצוק, טל אסייג, ורד דנינו, דוד פפיא, אלי יריב, רפאל ברנז, 
שלמה פינטו חכם, אברהם חקק, ילנה פינסקי, יוסי היזמי, אילנה 
נג'ר, אפרים מזרחי.

חסרים ה"ה:			לאה בם, שמעון כהן סבן, אורי בוסקילה, קטי פיאסצקי, יסמין 
וילקומיר פרייסמן, אירנה גנין, ויקטור וולדושיק, פבל אסטחוב, 
לחיאני שלומי, 


  
מןזמנים ה"ה:			דורית מוריה- מרכזת ישיבות המועצה, עו"ד חנה כהן- יועצת 
משפטית, מרדכי ברשישת גזבר העירייה, שירה שפרכר- מנהלת אגף 
התכנון ואדריכלית העיר, זיו עומר- מנהל המנהלת להתחדשות 
עירונית, דורון עמית- מנהל מח' פרויקטים.
סדר יום:

· אישור פרוטוקול 18/20 מיום 4/2/25 ופרוטוקול 22/20 מיום 8/3/25.
1. מינוי דח"צ בתאגיד המים והביוב ובתאגידים עירוניים. 
2. אשרור החלטה לזוכה במכרז 20.24. 
3. קידום תכנית תמ"ל 2065 - המבואה הצפונית בותמ"ל.
4. כתב מינוי והסמכה למפקח.
5. בקשה להארכת שרות.
6. אישור  פניה  למשרד הפנים למתן מנדט לוועדה גאוגרפית. 
7. עדכונים ושונות.

צביקה ברוט:	חברים, ערב טוב לכולם. אז אנחנו פותחים את הישיבה, דורית בבקשה.
דורית מוריה:	אני מתכבדת לפתוח את ישיבת מועצת עיר מן המניין 26/20. אנחנו משתתפים בשמחתם
צביקה ברוט:	משתתפים בשמחתם.
דורית מוריה:	של רפי ברנז להולדת הנכדה.
(כולם יחד  מברכים במזל טוב)
דורית מוריה:	לויקטור טל  לבר המצווה לנכד.
(כולם יחד  מברכים במזל טוב)
דורית מוריה:	הרב שלמה פינטו חכם, נולדה לו בת.
(כולם יחד  מברכים במזל טוב)
דורית מוריה:	למשפחת בבזרה, על בת מצווה, לבת / הנכדה.
(כולם יחד  מברכים במזל טוב)
דורית מוריה:	להבדיל, אנחנו משתתפים בצערם של אלינור אסאביה על מות האח, דוד זוהרי על מות האם, ניצן רובין על מות האב, ואבי תמיר על מות האם.
צביקה ברוט:	שלא יידעו צער.
אישור פרוטוקולים
אישור פרוטוקול 18/20 מיום 4/2/25 ופרוטוקול 22/20 מיום 8/3/25
דורית מוריה:	עוברים לסעיף, אישור פרוטוקולים 18/20 מיום 4/2/25 ו- 22/20 מיום 8/3/25. פה אחד?
אילנה נגר:	פה אחד.
דורית מוריה:	תודה רבה.
הצבעה: פ"א
פ"א: צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, אברהם חקק, ששון אליהו, ילנה פינסקי, יוסי היזמי, אפרים מזרחי, אילנה נג'ר
צביקה ברוט:	אגב, יש לנו היום 4 ישיבות. אפרים, אתה תמלא מקום בישיבות הבאות?
אפרים מזרחי:	של מה?
צביקה ברוט:	של וועדת ביקורת?
אפרים מזרחי:	הוא היה יושב ראש וועדת ביקורת, אז-
צביקה ברוט:	מה? לא, שאלנו אותו, הוא ביקש שנתקדם. הוא אמר, אתם יכולים לעשות את הישיבה. דורית דיברה איתו, נכון?
דורית מוריה:	כן.
אפרים מזרחי:	אבל אני לא, אני לא הייתי בחלק מהוועדות האלה, רק...
צביקה ברוט:	אז נדחה את זה.
אפרים מזרחי:	כן.
צביקה ברוט:	נדחה את זה לפעם הבאה. בואו נתקדם.
( מדברים ביחד)
סעיף 1 - מינוי דח"צ בתאגיד המים והביוב ובתאגידים עירוניים
דורית מוריה:	סעיף מספר 1, מינוי דח"צ בתאגיד המים והביוב. הצעת ההחלטה, המועצה מאשרת-
צביקה ברוט:	במקום, דירקטורית חיצונית שהסתיימה כהונתה.
דורית מוריה:	כן, כן, דח"צ. נכון. הצעת החלטה: המועצה מאשרת את הגב' נועה רימון גופרשטיין כדח"צ בתאגיד המים והביוב בת ים. פה אחד?
אליהו ששון:	פה אחד.
אפרים מזרחי:	סמנכ"לית שרות.
אלי יריב :	נועה, כן. היא עבדה בעירייה, תזכירו את זה.
צביקה ברוט:	נכון, היא הייתה סמנכ"לית שירות.
דורית מוריה:	נכון.
עו"ד חנה כהן:	אבל יש, היה נתק של מספר זה, שנה וחצי.
צביקה ברוט:	שנה וחצי.
עו"ד חנה כהן:	בדיוק...
צביקה ברוט:	לא, היועמ"ש של התאגיד אישר. אין מניעה.
עו"ד חנה כהן:	בהחלט.
דורית מוריה:	הכל על פי כל דין, כן.
עו"ד חנה כהן:	תמיד.
הצבעה: פ"א
פ"א צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, אברהם חקק, ששון אליהו, ילנה פינסקי, יוסי היזמי, אפרים מזרחי, אילנה נג'ר
סעיף 2 - אשרור החלטה לזוכה במכרז 20.24
דורית מוריה:	עכשיו אנחנו עוברים לסעיף מספר 2, אשרור החלטה לזוכה במכרז 20.24. הצעת ההחלטה: המועצה מאשרת התקשרות במקרקעין עם רון ששון  בקשר עם הנכס הידוע בשם מסעדת טובגו גוש 7139  חלקה 262 לתקופה של 10 שנים ועוד תקופה בת חמש שנים אופציונלית בכפוף   לתנאי החוזה ומכרז 20/24. התקשרות זו טעונה אישור משרד הפנים בהתאם להוראות סעיף 188 לפקודת העיריות.
צביקה ברוט:	חנה, סליחה.
דורית מוריה:	התקשרות זאת טעונה אישור משרד הפנים, בהתאם להוראות סעיף 188 לפקודת העיריות.
צביקה ברוט:	חנה, הסבר. בבקשה.
עו"ד חנה כהן:	כן, כמו שאתם זוכרים, היו לנו כמה מכרזים על הנכס הזה. פרסמנו מכרז, ובעצם הייתה בעיה עם הערבות שהמציע הביא. הערבות שהוא  הביא הייתה על שם ים הנעורים, ולכן אנחנו פסלנו אותו באחת מישיבות וועדת המכרזים לפני כחודש חודשיים. הוא עתר נגד ההחלטה הזאת. בית המשפט המליץ לנו בחום, לקבל את העתירה, לאור העובדה שרון ששון הזה הוא בעצם גם בעל מניות עיקרי בחברה שהגישה את הערבות. הוא אמר, שהפגם הזה אין בו כדי להביא לביטול הזכייה. צריך לציין שרון ששון אוחז בכמה חברות, בעל ניסיון מאוד גדול בהפעלת נכסים בחוף הים. הנכסים האלה הם כרגע ריקים, אנחנו רוצים שהם יתמלאו לקראת עונת הרחצה, זה אולי לא יהיה השנה, אבל ככל שנקדים לאשר, ושמשרד הפנים יאשר לנו בעזרת השם את העסקה, נוכל שהנכס יפעל. גם אנחנו מקבלים המון כסף לחודש, כ- 54 אלף שקל, וגם אנחנו מקבלים ארנונה. וגם חוף הים תוסס, וזה שירות גם לתושב, של מסעדה תוססת ויפה. לכן, אנחנו מבקשים לאשר את ההחלטה של הזכייה במכרז הזה. יש שאלות?
יהודה הרוש:	לא.
אפרים מזרחי:	אני רוצה רק להגיד, אם אפשר להתייחס לנושא.
עו"ד חנה כהן:	בבקשה.
אפרים מזרחי:	העתירה הוגשה על משהו שהוא, כביכול עשה משהו לא חוקי, שהוא לא הביא את הערבות הבנקאית, ואנחנו פסלנו אותו בגלל הדבר הזה.
ורד דנינו:	הוא הביא ערבות בנקאית, רק לא, זה לא היה תואם השם לזה, הוא כן הביא.
אפרים מזרחי:	מבחינתי, הוא לא הביא, כי זה לא על שמו. מה לעשות.
ששון אליהו:	אבל קראתי, פסק דין יש פה, לא?
עו"ד חנה כהן:	כן.
אפרים מזרחי:	בסדר, אבל-
צביקה ברוט:	לא, זה מה שחנה הסבירה, ואפרים מתייחס לזה.
עו"ד חנה כהן:	כן.
אפרים מזרחי:	אבל מותר לי להתייחס רגע?
ששון אליהו:	בטח אפרים, איזו שאלה.
אפרים מזרחי:	ששון, תיזהר ממני. עכשיו, מה שיקרה בסוף, שכל אחד שיגיע לוועדת מכרזים, שיהיה לו איזו שהיא בעיה עם, עם כתב ערבות או עם הצ'ק ערבות, פשוט ילך לעתירה והעירייה אפילו לא חשבה לנכון לנסות להגיש ערעור על, אני לא הבנתי למה קיבלו את ההסכם, למה לא הלכו איתו לבית משפט, למה לא לנסות-
צביקה ברוט:	אני אגיד לך את דעתי, אבל היועצת המשפטית תוכל להוסיף זה.
אפרים מזרחי:	תראה, צביקה. זה נראה כשר, זה כשר, אבל אין לו ריח טוב, מה לעשות.
עו"ד חנה כהן:	כן, כן. קודם כל, זה כשר. אולי לא כשר לפסח, אבל כשר.
צביקה ברוט:	לא, אפרים, אני אגיד לך את האמת, אני אגיד לך את דעתי, אני לא חבר בוועדת מכרזים, בסדר? אבל אני אגיד לך את דעתי.
אפרים מזרחי:	אני חבר וועדת מכרזים.
צביקה ברוט:	במקרה הספציפי הזה-
יהודה הרוש:	כשר.
אפרים מזרחי:	כשר, אבל יש לו ריח לא טוב.
( מדברים ביחד)
צביקה ברוט:	לא, חכה. בדיוק הפוך אני חושב, אני אגיד לך למה. אני אגיד לך למה. רגע, סליחה. הייתה פה-
יהודה הרוש:	אתה צריך-
צביקה ברוט:	רגע, סליחה. הייתה פה-
אפרים מזרחי:	אני אשים יהודה, מה שאתה רוצה, אני אשים. רק תעשו דברים כמו שצריך.
צביקה ברוט:	אפרים, הייתה פה, הייתה פה הרי, הייתה פה הרי פסילה כאילו על משהו טכני שהוא חשוב, כאילו טכני הוא, הוא מהותי לפעמים.
אפרים מזרחי:	נכון.
אילנה נג'ר:	מה זה טכני? זו ערבות, זה כסף. מה?
אפרים מזרחי:	ערבות.
צביקה ברוט:	100%. לא, אבל השם, הרי הוא הביא ערבות עם שם לא נכון, ואמר סליחה טעינו, או לא זוכר מה.
אפרים מזרחי:	נכון.
יהודה הרוש:	תום לב, לא?
צביקה ברוט:	עכשיו, לצורך העניין, כיוון שאנחנו לא יכולים, לא יכולנו, הייתה פה חוות דעת, שלא יכולנו להתעלם מזה, ואנחנו הולכים לפי חוות הדעת המשפטיות, אז לכן הייתה פסילה.
עו"ד חנה כהן:	נכון.
צביקה ברוט:	הוא הלך, ואנחנו כן אמרנו, הלוואי שנוכל לתת לו, כי חשבנו, חברי וועדת המכרזים חשבו, חשבנו שבסופו של דבר הוא דבר טוב לעיר. אבל אנחנו לא יכולים להתפשר על מנהל תקין ועל הערבות. עכשיו, ברגע שבא בית משפט ואמר, חבר'ה, זה בסדר, הוא צודק, מה לנו כי נלין?
ויקטור טל:	למה שנערער?
עו"ד חנה כהן:	אני אגיד לך, אנחנו, אנחנו השבוע היינו, כן.
צביקה ברוט:	כאילו, אם בית המשפט בא ואמר, חבר'ה, בית המשפט אומר בעצם, כל הכבוד שהחמרתם אבל לא הייתם צריכים להחמיר, מצוין.
עו"ד חנה כהן:	נכון. שבית משפט-
אפרים מזרחי:	בית המשפט לא אמר את זה בצורה הזאת. הוא אמר, בואו תגיעו לפשרה, ואולי אפשר. אתה יודע, אנחנו, אני, צביקה.
עו"ד חנה כהן:	כן. אז, כשאתה נכנס, כן.
צביקה ברוט:	אבל שוב, בית המשפט נתן תוקף. אנחנו הרי לא היינו שם.
אפרים מזרחי:	צביקה, אני ישבתי גם בכיסאות, חלק מהכיסאות פה בעירייה. כשרוצים להגיע לזה, אז עושים ככה.
צביקה ברוט:	לא, אבל אני אומר שוב, חד משמעית, אבל חשבנו שזה דבר-
אפרים מזרחי:	אני אומר עוד הפעם, כמו שיהודה אומר, הוא ישים לי משהו באף, זה כשר, אבל זה מסריח. מה לעשות.
צביקה ברוט:	לא, לא, לא. יש פה תצהיר שיכול, לא-
( מדברים ביחד)
יהודה הרוש:	לא, לא, אתה מצטט לא נכון.
ששון אליהו:	אפרים, מה זה קשור. אף אחד מאיתנו לא מכיר אותו. חנה אמרה שזה כשר.
אפרים מזרחי:	אני מצטט לא נכון, איך אתה יודע?
ששון אליהו:	אפרים, אפרים. רגע, רגע, שניה. חנה אמרה שזה כשר.
דורית מוריה:	השופט המליץ לנו לקבל את העתירה, זה לא על דעתנו.
עו"ד חנה כהן:	זה כתוב בפרוטוקול.
ששון אליהו:	אפרים, אני רוצה להסביר ככה, במשהו עסקי. אני שואל, עסקי.
יהודה הרוש:	לא הבנתי מה הטענה. האמת, לא הבנתי מה הטענה של אפרים.
ששון אליהו:	בוא נאמר, כרגע יש מתמודד, רק יחיד של הנכס הזה.
עו"ד חנה כהן:	אמת. למה לא?
ששון אליהו:	אוקיי? שילם X כסף על פי שמאי, לעומת ההיסטוריה, אני לא רוצה להזכיר אותה, על בסיס המספרים. זה 1. 2. ועדת המכרזים בחרה אותו, למרות הפערים ומה שבדקו בערבות. בית המשפט, אנחנו האינטרס שלנו כעירייה-
אפרים מזרחי:	אנחנו לא בחרנו אותו, סליחה, פסלנו אותו.
ששון אליהו:	שנייה, שנייה, האינטרס שלנו כעירייה-
עו"ד חנה כהן:	לא, בפעם הראשונה, בחרנו. בפעם השנייה, פסלנו.
אפרים מזרחי:	פסלנו, כי זה לא היה נכון.
דורית מוריה:	פסלנו טכנית.
ששון אליהו:	שניה, תנו לי רגע. האינטרס שלנו, של העירייה, שהנכס הזה יושכר ולא יעמוד ריק. יושכר במחיר כפול 10 ממה שהושכר, והאינטרס שלנו חד משמעית. אבל, בכדי לא להיכנס לסוגיה משפטית ולזות שפתיים, הנושא הזה הוגש לעתירה מבחינתו הוא, היה לנו אינטרס שאנחנו נצליח בו, השופט, איך אומרים, נתן לך סולם, ירדנו שנינו ממנו, וזה אינטרס שלנו לעשות את זה. מה הבעיה?
( מדברים ביחד)
צביקה ברוט:	רגע, חנה מזכירה לי דבר חשוב.
אפרים מזרחי:	ששון, ששון, אתה קראת את הביזנס הזה? אתה איש עסקים.
ששון אליהו:	קראתי.
אפרים מזרחי:	העירייה הולכת לשים שם מיליוני שקלים, אתה יודע?
ששון אליהו:	מה זה חשוב, אז מה?
אפרים מזרחי:	מה זה, מה זה חשוב? תסתכל מה אתה אומר.
ששון אליהו:	אז מה? תסתכל בטווח הארוך, לא בטווח הקצר.
אפרים מזרחי:	בסדר, כשאתה בא ואומר, בסדר, טוב.
צביקה ברוט:	אפרים, זה בכל מקרה, זה לא קשור.
יהודה הרוש:	אבל רגע, אפרים, סליחה רגע.
ויקטור טל:	למה לא ניגשו למכרזים, אם זה כזה, למה לא ניגשו?
אפרים מזרחי:	למה לא ניגשו? ניגשו. 
ויקטור טל:	חבר שלי רצה לגשת, אחרי, והפעם הוא לא הגיש.
אפרים מזרחי:	לא, ניגשו 2, ו - 1 פסלנו אותו. מה אתה אומר לי לא.
עו"ד חנה כהן:	רגע.
ששון אליהו:	מה אתה מציע, שנשאיר אותו ככה?
אפרים מזרחי:	לא, ממש לא.
צביקה ברוט:	ששון, סליחה רגע, שניה, אפרים, כיוון שההערה שאמרת חשובה, כן חשוב לי להשלים דבר אחד, אפרים. כיוון שההערה שאמרת חשובה, אני רק רוצה להגיד את מה שחנה הזכירה לנו, שכתוב בפרוטוקול של בית המשפט, שהשופט המליץ לנו לקבל את העתירה.
עו"ד חנה כהן:	נכון, להקריא מהפרוטוקול? יש לי.
אפרים מזרחי:	בסדר.
צביקה ברוט:	אם תרצה, היא יכולה גם להקריא. כלומר, בית המשפט אמר לנו, הם צודקים, והוא המליץ לנו לקבל את זה.
עו"ד חנה כהן:	אני גם אגיד, נכון, אני גם אגיד, אפרים, שהשבוע אני הייתי בתיק אחר, בתיק אחר שרצינו-
צביקה ברוט:	דרך אגב, אנחנו לא הסכמנו, והיה פסק דין.
דורית מוריה:	זה לא בפשרה.
עו"ד חנה כהן:	כן, אני רוצה להגיד, אנחנו היינו, כשבית משפט ממליץ לנו לפשרה, זה נכון שאנחנו הולכים עד הסוף, אנחנו הפסדנו כמה תיקים שהלכנו עד הסוף. לצערי הרב, באהרוני, בעליון, למרות שזכיתי במחוזי, אז העליון ניסה לרמוז לי להתפשר, ואנחנו החלטנו שאנחנו לא מתפשרים, והפסדנו לצערי את התיק. היה עוד תיק בקופת חולים, שגם כן, הייתה הצעת פשרה מצד קופת חולים, אמרנו לא, הגשתי ערעור לעליון. השבוע גם הייתי בבית משפט, ובאמת ראיתי שהשופט 6 פעמים מוציא אותי, מכניס אותי. בסוף התקשרתי לדורית, שהיא מנהלת הנכסים, למרדכי, לאשר את הדבר הזה, בסוף התפשרתי. כי לפעמים אתה לא מתפשר, ובית המשפט אחר כך דופק אותך. 
אפרים מזרחי:	בסדר.
( מדברים ביחד)
צביקה ברוט:	כן חשוב לי רק להגיד אבל, כיוון ששאלו פה, אני לא יודע אם כולם, אבל בשם אלי ויהודה ורפי, אף אחד מאיתנו לא מכיר את הזוכה הזה. לא פגשנו אותו מעולם.
ויקטור טל:	כמה פעמים יצא המכרז? 3 פעמים יצא המכרז, לא היו קופצים בכלל.
עו"ד חנה כהן:	נכון, אמרתי את זה.
אפרים מזרחי:	היו 2, ויקטור. אתה לא היית. היה, היו 2. 1 פסלנו אותו.
ויקטור טל:	אפרים, 3 פעמים יצא מכרז. יצא מכרז, אף אחד לא הגיע.
אפרים מזרחי:	ויקטור, אנחנו 1 פסלנו אותו גם כן.
צביקה ברוט:	אם תרצו, אגב, רותם, רותם פה תוכל לתת רקע על הזוכה. אף אחד מאיתנו, אני אגב, למיטב ידיעתי, גם מעולם לא פגשתי אותו, אלא אם כן אולי בסיור בחוף או משהו בסיור מציעים, או בפגישות, או לא זוכר מה. אבל בכל מקרה, אני ודאי לא מכיר אותו לפני זה.
דורית מוריה:	טוב, מי בעד, ירים את ידו.
צביקה ברוט:	חברים, מי בעד?
אלי יריב:	 זה פה אחד.
יהודה  הרוש:	לא.
צביקה ברוט:	אפרים, אפרים. מי בעד?
אלי יריב:	אתם בעד או נגד?
צביקה ברוט:	הם בהתייעצות סיעתית.
אפרים מזרחי:	2 נמנעים.
אילנה נג'ר:	2 נמנעים.
צביקה ברוט:	אוקיי. אז שנייה, כל השאר בעד, נכון?
מאיה שניידר:	13 בעד, 2 נמנעים.
צביקה ברוט:	100%. תודה רבה.
הצבעה: 13 בעד   2 נמנעים
בעד 13:  צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, אברהם חקק, ששון אליהו, ילנה פינסקי, יוסי היזמי
נמנעים 2:  אפרים מזרחי, אילנה נג'ר
סעיף 3 - קידום תוכנית תמ"ל 2065 - המבואה הצפונית בותמ"ל
דורית מוריה:	אנחנו עוברים לסעיף מספר 3, קידום תוכנית תמ"ל 2065, המבואה הצפונית בותמ"ל.
צביקה ברוט:	שירה, בבקשה.
שירה שפרכר:	זה נושא פרוצדורלי, לא נושא תכנוני.
צביקה ברוט:	אהה, עומר פה גם.
דורית מוריה:	כן, עומר נמצא איתנו, ודורון נמצא איתנו.
שירה שפרכר:	נכון, עומר ודורון. זו תוכנית שאנחנו מקדמים-
צביקה ברוט:	ישר כוח על הגעתכם בשעת ערב זו.
(מדברים יחד)
שירה שפרכר:	אבל זה באמת נושא פרוצדוראלי קטן ולא תכנוני. אנחנו כבר מזה כמה זמן מקדמים תוכנית במסלול רשויות. מסלול רשויות, זה אומר שהעירייה, יחד עם הרשות הממשלתית להתחדשות עירונית, מקדמות תב"ע להתחדשות עירונית, שמובלת על ידי העיר והרצונות של העיר.
עו"ד חנה כהן:	וממומנת על ידי זה.
שירה שפרכר:	תכף נגיע לממומנת, ומה שעומד כנגד עינינו זה טובת העיר והתושבים, כשאנחנו מקדמים תוכנית כזאת, ולכן אנחנו עושים מאמץ לעשות לא מעט תוכניות כאלה. התוכניות האלה ממומנות על ידי הרשות הממשלתית להתחדשות עירונית. התוכנית הזאת אנחנו כבר עובדים עליה קרוב לשנה, כבר קיבלנו את המימון. אנחנו כבר, רגע, היא נמצאת סביב אזור המצבה, שכולכם מכירים היטב. היא עוד לא בשלה ממש למסמכים סטטוטוריים. כמובן, כשיהיו לנו תוכניות אנחנו נביא את זה לוועדת המשנה, להמלצה של וועדת המשנה. אבל כרגע, כדי לקדם את התוכנית, לא, כשאנחנו יכולים לקדם תוכנית, יש 1 מ- 2 מוסדות תכנון שיכולים לקדם, או הוועדה המחוזית או הותמ"ל.
צביקה ברוט:	אמת. 
שירה שפרכר:	הוועדה למתחמי דיור מועדפים. במקרה של התוכנית הזאת, גם בגלל הגודל שלה, גם כדי קצת לייצר תחרות בריאה, החלטנו להביא את התוכנית הזאת אל הותמ"ל. הותמ"ל, חוק הותמ"ל דורש שבעצם כדי להביא את התוכנית אליו, אנחנו צריכים החלטה פרוצדורלית של שורה אחת של מועצת העיר,    שבעצם אומרת, אנחנו רוצים לקדם את התוכנית הזאת בותמ"ל. ולשם כך באנו היום, כדי שהשורה הזאת תאושר.
אפרים מזרחי:	מה אומרת התוכנית? 
ורד דנינו:	מה אומרת התוכנית, באמת?
אילנה נג'ר:	מה אומרת התוכנית? בגדול, בגדול.
עו"ד חנה כהן:	תגידי להם בגדול.
שירה שפרכר:	התוכנית באופן, בגדול, בגדול, לוקחת בעצם את כל האזור שנמצא, כ- 200 דונם, מסביב לאזור המצבה, 160.
עומר זיו:	162.
שירה שפרכר:	162.
אלי יריב:	שד' העצמאות, רוטשילד.
אילנה נג'ר:	שד' העצמאות, רוטשילד.
ורד דנינו:	מה זה מסביב? כולל, כולל המצבה?
צביקה ברוט:	כן.
שירה שפרכר:	כן, כן. כולל המצבה באמצע, לוקחת את המבנים, ואת רובם המכריע, אלה שהם מבנים שמיועדים להתחדשות עירונית, מציעה עבורם התחדשות עירונית בראייה כוללת, שכמובן גם אומרת, המקום הזה הוא מקום מאוד מאוד חשוב בעיר, הוא כבר היום יש בו מסחר, יש בו תעסוקה.
אילנה נג'ר:	מי מחליט מי היזמים וכן הלאה וכן הלאה.
שירה שפרכר:	מעולה, שאלת שאלה מצוינת.
אילנה נג'ר:	נו, מה לעשות?
   
שירה שפרכר:	אנחנו בעצם, זה הדבר הגדול. בעצם, בתוכנית במסלול רשויות, לא רק בתוכנית הזו, כל תוכנית במסלול רשויות נמצאת תחת, קודם כל, אנחנו עדיין לא מחליטים מי היזמים. אנחנו מייצרים את התוכנית, אנחנו עושים את זה תמיד בשיתוף ציבור ברמה מאוד מאוד גבוהה. למעשה, על התוכנית הזאת כבר היו לנו 2 מפגשי שיתוף ציבור גדולים, ועכשיו אנחנו עושים שיתופי ציבור למתחם מתחם. כל מתחם בעצם, אנחנו עושים לו שיתופי ציבור עצמאיים, שכמובן-
אילנה נג'ר:	ומה, ואז תגישו מכרז לסיפור הזה?
עומר זיו:	לא, אני אסביר.
שירה שפרכר:	הנה, אז עומר יסביר את התהליך, אבל כרגע אנחנו רק עושים את התכנון.
עומר זיו:	תראו, מבחינת, קודם כל, זו באמת, זו תוכנית שהיא סופר חשובה. מדובר על 162 דונם באזור שהוא אזור שיש בו המון המון תנועה, גם רגלית, גם רכבית. כמו שאמרנו, מסחר, תעסוקה, והכל. עכשיו יש, פועלים כבר היום לא מעט יזמים בתחום התוכנית הזאת. לראיה, אף אחד, ויש שם גורמים, אני רואה חלק מהיזמים, 
*** הרב שלמה פינטו חכם מצטרף לישיבה ומאחלים לו מזל טוב***
(מדברים יחד)
עומר זיו:	חלק מהיזמים, באמת, היזמים מהבכירים במשק, אף אחד מהם לא הצליח לקדם שמה תוכנית ראויה. לכן, באמת, באה העירייה, לקחה את המושכות לידיים שלה, היא זו שמקדמת את התכנון. היא לא זו שקובעת אגב עם מי יחתמו ועל מה יחתמו. מה שכן אנחנו עושים, אנחנו מלווים שם את בעלי הדירות, מספקים להם את המידע הנדרש כדי שיקבלו את ההחלטות הנכונות. וכמו שאמרנו, יש הרבה שיתופי ציבור. יש לנו גם גורמים שמלווים אותנו במסגרת צוות התכנון. אנחנו עומדים בקשר ישיר עם נציגויות הבעלים ועם הבעלים עצמם, מסייעים להם כמובן בכל, בכל התהליך הזה. בסופו של יום, הם אלו שיבחרו מי יהיו היזמים. יש כאלו שכבר בחרו אגב-
אילנה נג'ר:	סתם, אני רוצה לשאול שאלה, אולי דבילית אולי לא, אבל סתם, אני רוצה לשאול שאלה.
עומר זיו:	שום דבר לא דבילי. את יכולה לשאול.
אילנה נג'ר:	בוא נגיד, בוא נגיד, שיוקמו שם 40 בניינים, סתם, סתם. האם יכול להיווצר מצב ש- 2 בניינים יהיו אצל היזם הזה, ו- 3 אצל זה, ו- 4 אצל זה.
אלי יריב:	כן, כן, כן.
עומר זיו:	בטח. יכול להיווצר מצב כזה.
אילנה נג'ר:	אוקיי, סבבה. ענית לי.
צביקה ברוט:	דרך אגב, זה כמעט ודאי שזה מה שיקרה. כאילו, מבחינה הגיונית, לרוב זה מה שקורה.
אילנה נג'ר:	לא, זה מה שרציתי להבין. זאת אומרת, סתם דוגמה, אם לקחו 5-6 בניינים, ואמרו פה יוקמו 2 בניינים לגובה, אז יזם מסוים יכול להיבחר לבניינים האלה, וזה לא אומר, שהוא יכול להיבחר לבניינים אחרים.
צביקה ברוט:	כן, תיאורטית כן.
אלי יריב:	אילנה, יש היום בשטח הרבה מאוד יזמים שלקחו חלקות, בניינים.
אילנה נג'ר:	אוקיי, אוקיי.
אלי יריב:	התכנון הוא תכנון שאנחנו קבענו אותו, ביחס המרה שאנחנו קבענו. זאת אומרת, זה שווה. זה הכל.
אילנה נג'ר:	מצוין. אוקיי.
עומר זיו:	אבל אני אסביר. יש, המתחם, כמו שאמרתי, הוא 160 דונם, זה לא יכול להיות יזם אחד שיוביל את כל האירוע הזה.
אילנה נג'ר:	לא, ברור.
עומר זיו:	הוא מחולק, הוא מחולק המתחם ל- 12 מתחמים, שכל אחד מהמתחמים האלה הוא מתחם פינוי בינוי בפני עצמו. בסדר? זה חשוב.
( מדברים ביחד)
שירה שפרכר:	וכמובן, זה יגיע לוועדת המשנה, כמו-
אילנה נג'ר:	אבל, אבל, אבל, אתם בעצם אומרים, שהיזמים יצטרכו להיות כפופים לתכנון של עיריית בת ים.
צביקה ברוט:	שאלות נוספות, חברים?
אלי יריב:	ברור.
צביקה ברוט:	כן, חד משמעית.
שירה שפרכר:	התשובה היא כן.
עומר זיו:	חד משמעית.
אילנה נג'ר:	זאת אומרת, אתם תחליטו אם יהיו שם 20 קומות, 40 קומות, 15 קומות, וכן הלאה וכן הלאה. הבנתי.
עומר זיו:	אתם תחליטו.
אלי יריב:	בכנס, בכנס שעשינו באו, מחצית מהאנשים היו היזמים, מחצית.
אילנה נג'ר:	בשביל להבין את זה, אוקיי.
יהודה הרוש:	טוב הלאה. אלי.
דורית מוריה:	הצעת החלטה: המועצה מאשרת את קידום תוכנית תמ"ל 2065, המבואה הצפונית בותמ"ל.
צביקה ברוט:	בותמ"ל. זה פשוט נוסח הזה.
צביקה ברוט:	שאלות נוספות? מי בעד? אז הצבעה. פה אחד?
אלי יריב:	פה אחד.
דורית מוריה:	תודה רבה.
צביקה ברוט:	תודה רבה.
הצבעה: פ"א 
פ"א: צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, שלמה חכם פינטו, אברהם חקק, אפרים מזרחי, ששון אליהו, ילנה פינסקי, יוסי היזמי, אילנה נג'ר
( מדברים ביחד)
סעיף 4 - כתב מינוי והסמכה למפקח
דורית מוריה:	אנחנו עוברים לסעיף מספר 4, כתב מינוי והסמכה למפקח.
צביקה ברוט:	מינוי למפקח.
דורית מוריה:	הצעת החלטה: המועצה מאשרת  את הסמכתו של  גרגורי גומון לתפקיד  מפקח ומהנדס לעניין הוראות חוק עזר הריסת מבנים מסוכנים, כל עוד הינו משמש בתפקיד. פה אחד?
אילנה נ'גר:	פה אחד.
צביקה ברוט:	פה אחד.
דורית מוריה:	תודה רבה.
הצבעה: פ"א
פ"א: צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, שלמה חכם פינטו, אברהם חקק, אפרים מזרחי, ששון אליהו, ילנה פינסקי, יוסי היזמי, אילנה נג'ר
סעיף 5 - בקשה להארכת שרות
צביקה ברוט:	5, בקשה להארכת שרות.
דורית מוריה:	בקשה להארכת שירות. הצעת ההחלטה: המועצה מאשרת הארכת שירות לעובדות: אברך סבטלנה, היא לבורנטית, לשנה נוספת עד ה- 31.8.26.
אילנה נג'ר:	כל שנה מאשרים לה.
דורית מוריה:	אין מה לעשות, לא מצליחים למצוא לבורנטים.
צביקה ברוט:	אין לבורנטים.
אילנה נג'ר:	האמת, להגיד לכם משהו? אלוהים יסלח לי.
דורית מוריה:	מה זה?
אילנה נג'ר:	תאשרו לכולם. אתם לא מבינים שאנשים חיים היום, לא עוד גיל 70, אנשים חיים היום-
צביקה ברוט:	דרך אגב, המדיניות היא באמת, אני חושב שהממשלה צריכה להעלות את גיל הפנסיה בלי קשר.
אילנה נג'ר:	רבאק, תתנו אפשרות לאנשים לעבוד. כאילו, מה?
רפי ברנז:	זה חד משמעית, בהצעה שלך, את צודקת 100%.
צביקה ברוט:	נכון.
אילנה נג'ר:	תודה רבה. אני גם חושבת, מה זה?
אלי יריב:	אני מסכים.
אילנה נג'ר:	אתם יודעים מה? תסתכלו עלינו פה, על זה, הגילאים שלנו, עוד מעט כולנו תשלחו אותנו הביתה.
צביקה ברוט:	דרך אגב, לדעתי זה עניין של, שיעלו את גיל הפנסיה ל- 70.
עו"ד חנה כהן:	חס וחלילה.
דורית מוריה:	רגימוב ריאנה, גם לבורנטית, לשנה נוספת עד ה- 31.8.26.
אילנה נג'ר:	כולם מאושרים, פה אחד.
צביקה ברוט:	היא צריכה לפרוטוקול.
דורית מוריה:	גנון גנ'ט, אני חייבת לפרוטוקול למשרד הפנים, לבורנטית, לשנה נוספת, 31.8.2026. ענתבי גרייסי, רכזת גמלאים במתנ"ס הבונים, לשנה נוספת, על, עד 30.4.26. יאסין זהבה עובדת סוציאלית, שקשה מאוד לגייס אתם יודעים, עד סוף שנת הלימודים הבאה, 30.4.2026. שנת הלימודים הבאה מסתיימת ב- 30.6.26, אני מתקנת את זה.
רפי ברנז:	פה אחד, נו.
צביקה ברוט:	בהתאם להוראות חוזר משרד הפנים. פה אחד? פה אחד.
דורית מוריה:	ראש העיר, אני מתקנת את זה עד ה- 30.6.26.
צביקה ברוט:	לפי פרוטוקול הארכת שירות, אוקיי.
דורית מוריה:	אין בעיה. בהתאם להוראות חוזר מנכ"ל משרד הפנים. מי בעד? פה אחד. תודה רבה.
הצבעה: פ"א
פ"א צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, שלמה חכם פינטו, אברהם חקק, אפרים מזרחי, ששון אליהו, ילנה פינסקי, יוסי היזמי, אילנה נג'ר


סעיף 6 - אישור פניה למשרד הפנים למתן מנדט לוועדה גאוגרפית
דורית מוריה:	אישור פנייה, סעיף מספר 6. אישור פנייה למשרד הפנים למתן מנדט לוועדה הגאוגרפית.
אילנה נג'ר:	למה? למה?
דורית מוריה:	לוועדה הגאוגרפית.
ורד דנינו:	הוועדה הגאוגרפית.
אילנה נג'ר:	אהה, הוועדה הגאוגרפית, אוקיי.
צביקה ברוט:	הוועדה הגאוגרפית, הסבר. היא רק תקריא את הצעת ההחלטה.
דורית מוריה:	הצעת ההחלטה: המועצה מאשרת פניה למשרד הפנים למתן מנדט לוועדה הגאוגרפית אשר תדון בשינויי גבולות וחלוקת ההכנסות בין עיריית בת ים לרשויות השונות.
אילנה נג'ר:	למה, יש סיכוי שירחיבו לנו?
דורית מוריה:	בעזרת השם.
ורד דנינו:	שיתנו לנו כסף, אילנה.
צביקה ברוט:	הנושא הזה, הנושא הזה, חברים, הנושא הזה כמובן, היינו בסרט הזה כמה פעמים.
אלי יריב:	היינו בסרט הזה כמה פעמים. לקחו לנו את העיר. זה מה שיקרה.
צביקה ברוט:	אנחנו הפעם באים לכיוון הזה פשוט מכיוון אחר. שאנחנו הרבה יותר חזקים כלכלית, שבעצם הראינו שאנחנו נתנו כתף, עשינו את שלנו, מה שנקרא, כי הממשלה תמיד באה ואמרה, בעבר דובר הרי על איחוד ועל דברים אחרים שלשמחתנו לא עומד על הפרק, אבל הממשלה באה ואמרה, תראו לנו שאתם עוברים מהבראה להמראה ואז אנחנו יכולים לדבר, כמו שנעשה בעשרות מקרים אחרים בארץ, גם אצלכם. אז אנחנו עברנו מהבראה להמראה, ואנחנו יד ביד, עם יועצים מקצועיים וכמובן גם בתיאום עם משרד הפנים, עכשיו הולכים שוב למהלך הזה, שבעזרת השם כמובן נצליח בו לטובת תושבינו. אמן.
דורית מוריה:	פה אחד?
רפי ברנז:	כן. פה אחד.
דורית מוריה:	תודה רבה.
הצבעה: פ"א
פ"א צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, שלמה חכם פינטו, אברהם חקק, אפרים מזרחי, ששון אליהו, ילנה פינסקי, יוסי היזמי, אילנה נג'ר
סעיף 7 - עדכונים ושונות
דורית מוריה:	אני עוברת לסעיף מספר 7, עדכונים.
צביקה ברוט:	עדכונים. יש לנו אישור נסיעה, 2 נסיעות, לארצות הברית וקנדה, בקיץ לגיוס כספים. קנדה זו נסיעה שנתית, וארצות הברית זה פגישה עם תורמים. ששניהם כמובן בהתאם לנוהל הנסיעות העירוני, ובהתאם להוראות החשכ"ל ולשאר המגבלות.
ששון אליהו:	אני ואלי, לא?
אילנה נג'ר:	מי נוסע?
ששון אליהו:	אני ואלי.
רפי ברנז:	אתה נוסע לבד? הוא נוסע לווגאס.
אילנה נג'ר:	שמע, אם אתה נוסע, אני מוכנה לממן לך גם את הכרטיס.
ששון אליהו:	אחרי 30 שנה מגיע לי, לא? אחרי 30 שנה בעירייה מגיע לי, לא?
ורד דנינו:	וגם את הקזינו.
אילנה נג'ר:	מה?
ורד דנינו:	וגם את הקזינו.
אילנה נג'ר:	זה את לא צריכה, זה לא יפה.
ששון אליהו:	לא, לא, לא רוצה.
אילנה נג'ר:	שמע טוב, שמע טוב. אני אח"כ אמליץ לך איזה מספרים לשים שמה בשלישיה.
דורית מוריה:	תרשו לי לקרוא בבקשה את הצעת ההחלטה.
צביקה ברוט:	רגע, שניה, אבל אם הוא נוסע לווגאס.
דורית מוריה:	איך?
צביקה ברוט:	לווגאס.
דורית מוריה:	אין בעיה.
אפרים מזרחי:	אני הולך איתו.
צביקה ברוט:	אפרים הולך איתו.
ששון אליהו:	אני לא מהמר.
אפרים מזרחי:	אני הולך איתך.
ששון אליהו:	אתה בא איתי?
אפרים מזרחי:	לווגאס?
ששון אליהו:	כן.
אילנה נג'ר:	אוי, ווגאס מדהימה. מה, קחו אותי גם.
צביקה ברוט:	הצעת החלטה.
ששון אליהו:	תרשום אותו לטיול הבא.
ורד דנינו:	לטיול הבא.
דורית מוריה:	מאשרים את נסיעת ראש-
צביקה ברוט:	אפרים, סגור.
דורית מוריה:	הצעת החלטה: מאשרים את נסיעת ראש העיר לארצות הברית וקנדה למטרת גיוס כספים ומפגש עם תורמים לבת ים. הנסיעות יהיו בהתאם לנוהל הנסיעות העירוני ולא יחרגו ממנו, ובהתאם לאישור שניתן בוועדת הנסיעות על ידי המנכ"ל, היועצת המשפטית, וגזבר העירייה. פה אחד?
רפי ברנז:	          פה אחד.
צביקה ברוט:	פה אחד.
דורית מוריה:	תודה רבה.
הצבעה: פ"א
פ"א: צביקה ברוט, ויקטור טל, יהודה הרוש, אנסטסיה סהר שבצוק, טל אסייג,  ורד דנינו,  דוד פפיא, אלי יריב, רפי ברנז, שלמה חכם פינטו, אברהם חקק, אפרים מזרחי, ששון אליהו, ילנה פינסקי, יוסי היזמי, אילנה נג'ר
צביקה ברוט:	תודה רבה, ואנחנו מסיימים בהרמת כוסית.
אילנה נג'ר:	רגע, אבל אני רוצה לשאול שאלה.
צביקה ברוט:	כן, סליחה.
אילנה נג'ר:	מהפעם הקודמת נכנסו כספים?
אלי יריב:	כן, אנחנו דיווחנו את זה במועצה.
דורית מוריה:	דיווחנו על זה.
אילנה נג'ר:	אני מאוד שמחה. רציתי לשמוע.
צביקה ברוט:	גם דיווחנו על זה למועצה. אני מדווח תמיד על זה. אנחנו ברשותכם, רגע שנייה, אנחנו נרים כוסית אבל שנייה התייעצות לפני זה.
אילנה נג'ר:	זהו, אנחנו סיימנו?
צביקה ברוט:	יש לנו, סיימנו את החלק הזה. יש לנו עכשיו עוד 3 ישיבות, אבל אני רואה שגם נעמי לא נמצאת, ויו"ר וועדת הביקורת אמר לדורית שכן נעשה את הישיבות. אבל אם נעמי לא נמצאת-
דורית מוריה:	לא, שהוא כאילו, שלא אכפת לו.
צביקה ברוט:	השאלה, יש מקום בכלל לקיים את זה רק כדי להניח את זה על שולחן-
עו"ד חנה כהן:	אנחנו, האמת היא שאנחנו קצת באיחור עם, אבל איפה, צריך את נעמי בשביל זה.
צביקה ברוט:	בדיוק, כי נעמי אמרה לי שהיא מעדיפה לגמור עם זה, אבל, רגע, היא צריכה לתת סקירה או שזה רק כדי להניח על השולחן?
עו"ד חנה כהן:	בדרך כלל, כאילו, איזה בריף קטן.
צביקה ברוט:	לא, אז אנחנו נדחה אם ככה. אני חושב שזה-
עו"ד חנה כהן:	מומלץ.
צביקה ברוט:	בסדר, אז אנחנו נדחה את הישיבות פשוט לפעם הבאה, כדי שנעמי כמובן תקבל זה. אז אנחנו ברשותכם רק נרים כוסית, רק נרים כוסית.
ששון אליהו:	רגע, זהו?
צביקה ברוט:	ששון, הבאנו יין איכותי.
ששון אליהו:	לא, עוד לא, אפילו לא אכלנו פה.
אלי יריב:	מה, אתה אוכל? אתה לא אוכל.
צביקה ברוט:	לא, זה מגשים, זה חמץ. נראה אותך מביא לאשתך הביתה חמץ עכשיו. אז חברים, אני ברשותכם רוצה רק כשאנחנו מרימים כוסית להגיד, א', תודה רבה שוב לכולם כאן. חברים, א', תודה רבה לכולם כאן סביב השולחן הזה, לחברי מועצת העיר, להנהלת העיר, לצוות המקצועי, לכולם. על העבודה מסביב לשעון שכולנו עושים כאן, גם בתקופה מאתגרת. ובעיקר, לאחל לכל התושבים שלנו ולכל בית ישראל, שתהיה לנו באמת חירות אמיתית לחטופות והחטופים בחג הזה, בעזרת השם. שהלוחמות והלוחמים יחזרו הביתה בשלום. אמן. שיהיה לנו רק בשורות טובות ובשמחות, (כולם יחד עונים אמן) חג שמח. הישיבה נעולה, חג שמח.


     ___________________			               ________________________
               ראש העיר				      	מרכזת ישיבות המועצה
             צביקה ברוט				     	     דורית מוריה
 נוצר על ידי   [image: ]

